# Milo Ventimiglia

| Milo Ventimiglia |
| --- |
| glumac, redatelj |
| Milo Ventimiglia in Hollywood California on August 1, 2019 |
| Biografske informacije |
| Rođenje | Milo Ventimiglia 8. jula 1977.  (1977-07-08) Anaheim, Kalifornija |
| Profesionalne informacije |
| Zanimanje | glumac, redatelj |
| Opus |
| Djelatni period | 1997. - danas |
| Znamenite uloge |
| *Heroji* (Peter Petrelli) |

**Milo Ventimiglia** (8. srpnja 1977., Anaheim, Kalifornija) američki je televizijski glumac.

## Rani život

Milo Ventimiglia, rođen u Anaheimu u Kaliforniji, sin je Carol i Petera Ventimiglije. Njegov otac ima sicilijanske, a majka engleske, irske, škotske, francuske i čeroki korijene. Kao osamnaestogodišnjak, nakon brojnih uloga u školskim predstavama, Milo je dobio stipendiju od neprofitne kazališne kompanije "American Conservatory Theater", za potrebe njihovog ljetnog programa. Prije toga pohađao je srednju školu u Orange Countyju, a u Los Angelesu je upisao sveučilište "UCLA", ali nije diplomirao.

## Karijera

Milo Ventimiglia karijeru je počeo 1997. ulogom gay tinejdžera Jasona u *Boys Life 2*, filmu koji govori o tome kako preživjeti kao homoseksualac u Americi. Gostovao je i u brojnim poznatim TV serijama, kao što su *Princ iz Bel-Aira*, *CSI: Las Vegas*, *Sabrina, mala vještica*, *Zakon i red: Odjel za žrtve* i *Školske tajne*. Imao je i glavnu ulogu u dramskoj seriji FOX TV-a *Opposite Sex*, za koju je snimljeno osam epizoda. Od 2001. do 2004. igrao je lik Jessa Marianoa u TV seriji *Gilmoreice*, nakon čega je potpisao ugovor za *spin-off* radnog naziva *Windwarf Circle*, no serija nikad nije zaživjela zbog previsokih troškova. U trećoj i posljednjoj sezoni NBC-jeve dramske serije *American Dreams* utjelovio je lik Chrisa Piercea, buntovnog dečka Meg Pryor, koju je glumila mlađa mu kolegica Brittany Snow. Godine 2003., zajedno s najboljim prijateljem Russom Cundiffom, postaje suvlasnik filmske i televizijske kompanije "Divide Pictures". Za potrebe kampanje "WB Images Campaigns" televizijska mreža "Warner Bros" 2003. i 2004. godine angažirala ga je kao pomoćnog redatelja za reklame popularnih serija kao što su *Gilmoreice*, *Tree Hill*, *Čarobnice*, *Smallville* i *U sedmom nebu*. Igrao je i jednu od glavnih uloga (Richard Thorne) u seriji *The Bedford Diaries*.

Tijekom duže pauze od televizijskog i redateljskog rada imao je sporedne uloge u hororima *Prokleti (film)* i *Ostati živ*, potom glavnu uloge u kratkometražnom filmu *Intelligence*, te komediji *Prljava posla*. Također je igrao Roberta Balbou, Rockyjevog sina, u posljednjem dijelu filma *Rocky Balboa*. Paralelno sa snimanjem TV serije *Heroji* Milo je angažiran i u drugim projektima. Tako se pojavio u videospotu pop/R&B pjevačice Fergie, za njezinu pjesmu *Big Girls Don't Cry*. Rame uz rame sa "čarobnicom" Alyssom Milano imao je glavnu ulogu u trileru *Pathology*. Nakon rada sa scenaristima Markom Neveldineom i Brianom Taylorom, Milo se pojavio i u njihovom sljedećem filmu *Gamer*.

## Privatni život

Ventimiglia u Iraku, 2008.
Kako je priznao u razgovoru za magazin „Men's Fitness“, Milo je laktovegetarijanac, ne puši i ne pije. Veliki je obožavatelj britanske rock-grupe The Clash, omiljena mu je knjiga *The Long Walk*, autora Richarda Bachmana, a u slobodno vrijeme uživa u skateboardingu. Prije nego što je izabran kao glavni glumac u *Herojima*, živio je s bliskim prijateljima Steveom Barrom i Patrickom Fugitom, koji su ga i zarazili skejtanjem. Blizak je prijatelj s kolegama iz *Heroja* Kristen Bell i Adrianom Pasdarom, te sa zvijezdom *Tree Hilla* Sophijom Bush. Tri godine bio je u vezi s Alexis Bledel (*Gilmoreice*), a potom i s dvije godine mlađom kolegicom iz *Heroja* Hayden Panettiere, no prekinuli su početkom 2009..

## Filmografija

Film
| Godina
 | Naslov
 | Uloga
 | Bilješke
 |
| --- | --- | --- | --- |
| 1996.
 | *Must Be the Music* | Jason
 |  |
| 1997.
 | *Boys Life 2* | Jason
 | (segment "Must Be the Music")
 |
| 1999.
 | *Ona je sve to* | Soccer Player
 |  |
| 1999.
 | *Speedway Junky* | Travis
 |  |
| 2000.
 | *Massholes* | Doc
 |  |
| 2001.
 | *Nice Guys Finish Last* | Josh
 |  |
| 2003.
 | *Winter Break* | Matt Raymand
 |  |
| 2003.
 | *Blue Poles* | Miles
 | Kratkometražni film
 |
| 2005.
 | *Prokleti* | Bo
 |  |
| 2005.
 | *Prljava posla* | Zach Harper
 |  |
| 2006.
 | *Intelligence* | Colin Mathers
 |  |
| 2006.
 | *Ostati živ* | Loomis Crowley
 |  |
| 2006.
 | *Rocky Balboa* | Rocky Balboa mlađi
 |  |
| 2008.
 | *Patologija* | Ted Grey
 |  |
| 2009.
 | *Gamer* | Rick Rape
 |  |
| 2009.
 | *Armored* | Eckehart
 |  |
| 2010.
 | *Order of Chaos* | Rick
 |  |
| 2011.
 | *The Divide* | Josh
 |  |

Televizija
| Godina
 | Naslov
 | Uloga
 | Bilješke
 |
| --- | --- | --- | --- |
| 1995.
 | *Princ iz Bel-Aira* | Gost na tulumu
 | Epizoda: "Bourgie Sings the Blues"
 |
| 1996.
 | *Sabrina - mala vještica* | Letterman
 | Epizoda: "Terrible Things"
 |
| 1996.
 | *Školsko zvono* | Greg
 | Epizoda: "Hospital Blues"
 |
| 1997.
 | *EZ Streets* | Mladi Quinn
 | Epizoda: "A Terrible Beauty"
 |
| 1998.
 | *Brooklyn South* | Johnny Mancuso
 | Epizoda: "Hospital Blues"
 |
| 1998.
 | *Kelly Kelly]* | Steve Spencer
 | Epizoda: "Bye Bye Baby"
 |
| 1998.
 | *One World* | Eric
 | Epizoda: "Community Service"
 |
| 2000.
 | *Opposite Sex* | Jed Perry
 | 8 epizoda
 |
| 2000.
 | *CSI: Las Vegas* | Bobby Taylor
 | Epizoda: "Friends & Lovers"
 |
| 2001.– 2006.
 | *Gilmoreice* | Jess Mariano
 | 37 epizoda
 |
| 2003.
 | *Bostonsko pravo* | Jake Provesserio
 | 4 epizode
 |
| 2003.
 | *Zakon i red: Odjel za žrtve* | Lee Healy | Epizoda: "Escape"
 |
| 2004.– 2005.
 | *American Dreams* | Chris Pierce
 | 12 epizoda
 |
| 2006.
 | *Bedford Diaries* | Richard Thorne III
 | 8 epizoda
 |
| 2008.
 | *Robot Chicken* | Green Arrow
 | Epizoda: "They Took My Thumbs"
 |
| 2006.– 2010.
 | *Heroji* | Peter Petrelli
 | 70 epizoda
 |

Redatelj
| Godina
 | Naslov
 | Bilješke
 |
| --- | --- | --- |
| 2007.
 | *It's a Mall World* |  |
| 2010.
 | *Dave Knoll Finds His Soul* |  |
| 2010.
 | *Ultradome* | Han Solo protiv Indiane Jonesa
 |

Scenarist
| Godina
 | Naslov
 | Bilješke
 |
| --- | --- | --- |
| 2010.
 | *Ultradome* |  |

## Nagrade

Nagrade
| Godina
 | Nagrada
 | Kategorija
 | Film
 | Rezultat
 |
| --- | --- | --- | --- | --- |
| 2007.
 | Teen Choice Award
 | TV – Choice Actor, Drama
 | *Heroji* | Nominiran
 |
| 2008.
 | Teen Choice Award
 | TV – Choice Actor, Action Adventure
 | *Heroji* | Osvojio
 |
| 2009.
 | Teen Choice Award
 | TV – Choice Actor, Action Adventure
 | *Heroji* | Nominiran
 |
| 2009
 | Saturn Award
 | Best Supporting Actor in Television
 | *Heroji* | Nominiran
 |

## Reference

## Vanjske veze

* Milo Ventimiglia na sajtu IMDb